এ ছাড়া ‘মংডুর পথে’ রচনায় আরো যা রয়েছে তা হলো—আমাদের পূর্ব দিকের প্রতিবেশী দেশ মিয়ানমার ভ্রমণের ফলে লেখক বিপ্রদাশ বড়ুয়া যেসব অভিজ্ঞতা লাভ করেন তার কিছু বিবরণ ‘মংডুর পথে’ রচনায় বর্ণিত হয়েছে। মিয়ানমারের পশ্চিম সীমান্তের শহর মংডু দিয়ে লেখকের ওই দেশ সফর শুরু হয়েছিল। মংডুর মানুষের পোশাক-পরিচ্ছদ, খাদ্যাভ্যাস, ব্যবসা-বাণিজ্য সম্পর্কে এই রচনায় যেমন ধারণা পাওয়া যায়, তেমনি মংডুতে বসবাসরত বিভিন্ন ধর্মের লোকের পরিচয়ও পাওয়া যায়। সেখানকার মেয়েরা অনেকটা স্বাধীনভাবে ব্যবসা-বাণিজ্য করে। একসময় মংডু ছিল আরাকান নামের এক স্বাধীন দেশের অংশ। আরাকানে ছিল মুলমানদের শাসন। মিয়ানমারে বৌদ্ধ ধর্মাবলম্বীদের প্রাধান্য থাকলেও মংডুতে উল্লেখযোগ্য সংখ্যক মুসলমানের বসবাস লক্ষ করেছেন লেখক।